b'\n_START_ARTICLE_\nHenge\n_START_PARAGRAPH_\nHenge [h\xc9\x9bnd\xca\x92] (tudi henge spomenik) je posebna vrsta neolitskih zemeljskih del. Obstajajo okrogle ali ovalne oblike s premerom 20-480 m, ki so omejene z nasipom in z notranjim jarkom. Ve\xc4\x8dina hengeov ima en sam jarek; nekateri imajo dva in tri koncentri\xc4\x8dne jarke ali so tudi brez. Izraz je leta 1932 skoval Sir Thomas D. Kendrick (1895-1979), kasneje kustos British Antiquities v Britanskem muzeju. To kon\xc4\x8dnico je uporabil pri Stonehenge. Izraz izhaja iz anglosaksonske besede henge in pomeni vratom podobno strukturo. Leta 1925 so odkrili Woodhenge, Class I Henge (z dostopom) in s sedmimi koncentri\xc4\x8dnimi vrstami obro\xc4\x8dev v centru; tako so ga imenovali zaradi podobnosti z Stonehengeom._NEWLINE_Eden, dve ali \xc5\xa1tirje (redko) prehodi skozi obzidje vodijo do zaprtih prostorov. Tam se nahaja portal, kamniti krog, obro\xc4\x8d \xc5\xa1tirih pokon\xc4\x8dnih megalitov povezanih s preklado (angl. Four-poster stone circle ), monoliti, jama, steber, lahko niz lesenih stebrov ali menhirji in grobovi, slednji so bili pogosto dodani kasneje. Glede na za obrambo precej neprimeren notranji jarek (redek na Irskem) in zunanji zemeljski nasip, je imel henge verjetno obredno funkcijo; stene imajo lahko namen \xc5\xa1\xc4\x8dititi obrede znotraj, pred zunanjim svetom. Jarke za henge bi bilo te\xc5\xbeko delati v obmo\xc4\x8djih s kamnitimi tlemi. Samo Ring of Brodgar na Orknejskih otokih, je vklesan v pe\xc5\xa1\xc4\x8denjak. Henge kot Durrington Walls, henge Class II, so naselja.  Ve\xc4\x8dina hengeov je danes v veliki meri izravnanih.\n_START_SECTION_\nPojav\n_START_PARAGRAPH_\n120 henge spomenikov najdemo na \xc5\xa1tevilnih krajih, zlasti v ju\xc5\xbeni Angliji, pa tudi na Irskem in v drugih regijah na Britanskem oto\xc4\x8dju, vklju\xc4\x8dno na \xc5\xa0kotskem (Kilmartin, Machrie Moor, Normangill) in Orknejskih otokih. Za razliko od Causewayed kampa ali Hillforta, so bili ve\xc4\x8dinoma zgrajeni v ravnini, pogosto v bli\xc5\xbeini rek in rodovitnih kmetijskih povr\xc5\xa1in. Castleruddery je razmeroma majhen henge v zahodnem okro\xc5\xbeju Wicklow na Irskem.\n_START_SECTION_\nDatacija\n_START_PARAGRAPH_\nHengei poznega neolitika so povezani s posodo iz \xc5\xbelebljene keramike. V Stonehengeu, znamenitem spomeniku v Wiltshireu, so odkrili dejavnosti kulture zvon\xc4\x8dastih \xc4\x8da\xc5\xa1 in izdelke zgodnje bronaste dobe. Stonehenge je tako imenovan netipi\xc4\x8den henge v svoji zgodnji obliki, ker jarek sega izven nasipa. Uporaba hengev se obi\xc4\x8dajno kon\xc4\x8da okoli 2500 pr. n. \xc5\xa1t.'